CELEX: C2007/269/134
Language: mt
Date: 2007-11-10 00:00:00
Title: Kawża F-101/07: Rikors ippreżentat fit- 3 ta' Ottubru 2007 — Cova vs Il-Kummissjoni

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/73
            
         Rikors ippreżentat fit-3 ta' Ottubru 2007 — Cova vs Il-Kummissjoni
   (Kawża F-101/07)
   (2007/C 269/134)
   Lingwa tal-kawża: L-Ingliż
   Partijiet
   
      Rikorrent: Philippe Cova (Brussell, il-Belġju) (rappreżentant: S. Pappas, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni ta' l-Awtorità Investita bis-Setgħa tal-Ħatra, tad-29 ta' Ġunju 2007, safejn ma taġġudikax il-premju għat-tmexxija skond l-Artikolu 7(2) tar-Regolament tal-Persunal għal perijodu ta' iktar minn sena,
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   1.   Ksur ta' l-Artikolu 7(2) tar-RP mill-Awtorità Investita bis-Setgħa tal-Ħatra:
   
               —
            
            
               l-għan ta' l-Artikolu 7(2) tar-Regolament tal-Persunal huwa li jassigura l-kontinwità mingħajr xkiel tas-servizz meta jkun hemm pożizzjoni battala; skond it-tifsira t-tajba ta' din id-dispożizzjoni, l-okkupazzjoni temporanja ta' pożizzjoni għandha tkun qasira kemm jista' jkun u għal din ir-raġuni l-Amministrazzjoni hija mħeġġa bil-liġi sabiex tipproċedi mingħajr dewmien għat-terminazzjoni tal-pożizzjoni temporanja permezz ta' nomina ta' Kap tad-Diviżjoni għal din il-pożizzjoni.
            
         
               —
            
            
               “Il-perijodu ta' pożizzjoni temporanja m'għandux jeċċedi sena” jirreferi esklużivament għad-dewmien tal-pożizzjoni temporanja u ma jaffettwax il-ħlas li jikkorrispondi magħha jekk il-pożizzjoni temporanja tiġi estiża għal iktar minn sena.
            
         
               —
            
            
               It-terminu ta' sena mhuwiex ta' natura assoluta iktar u iktar minħabba l-fatt li mhuwiex terminu indirizzat lil uffiċjal iżda lill-Amministrazzjoni mingħajr preċiżjonijiet ulterjuri li jgħidu li huwa obbligatorju, li jorbot jew li huwa imperattiv; għaldaqstant, għandu jinftiehem bħala element ta' tfakkir għall-Amministrazzjoni sabiex timla l-pożizzjoni fl-iqsar żmien possibbli.
            
         2.   Ksur ta' l-obbligu ta' premura u tal-prinċipju ta' amministrazzjoni tajba.
   
               —
            
            
               Dan l-obbligu jimplika li meta awtorità tieħu deċiżjoni li tirrigwarda l-pożizzjoni ta' uffiċjal, għandha tikkunsidra l-fatti kollha li jistgħu jaffettwaw id-deċiżjoni tagħha u meta tagħmel dan għandha tikkunsidra mhux biss l-interessi tas-servizz iżda wkoll dawk ta' l-uffiċjal ikkonċernat.
            
         
               —
            
            
               F'dan ir-rigward, il-prinċipju ta' amministrazzjoni tajba jiġi konness spiss ma' l-obbligu li jittieħdu in kunsiderazzjoni l-interessi ta' l-uffiċjali.
            
         
               —
            
            
               F'dan il-każ, il-Kummissjoni naqset milli twettaq l-obbligi tagħha peress li kienet konxja tal-fatt li l-Kap tad-Diviżjoni preċedenti kellhu jiġi assenjat pożizzjoni oħra u aċċettat l-impjieg ad interim ta' P. Cova għal iktar minn sena. L-interpretazzjoni tal-Kummissjoni twassal għas-sitwazzjoni paradossali fejn filwaqt li r-responsabbiltajiet meħuda għat-terminu kkonċernat kienu ogħla, ir-rikorrent jista' biss jingħata premju ta' tmexxija li huwa limitat għal sena.